Mot i brystet

«Mot i brystet», eller Gymnastikkmarsj som den egentlig heter, er en norsk sang laget av gymnastikklærer Johan Nicolaisen (1847 - 1929). Han laget både tekst og melodi. 
Den eldste forekomst av «Mod i Brystet vet i Panden» som Norsk visearkiv kjenner, er i O. Koppang, Sangbog for Skoler, Kristiania 1899, og har stått i de fleste skolesangbøker siden. Den er oversatt til nynorsk to ganger: «Mot i barmen vit i hausen» og «Mot i bringa vit i hausen».

Den er også spilt inn på plate av flere artister. Lars Lillo-Stenberg spilte den inn på Å, var jeg en sangfugl (1996).Norges nasjonaldiskografi

Humortrioen Prima Vera ga ut en versjon av sangen på albumet Brakara i 1978 med ny tekst og tittelen «Vondt i brystet».

 Gitarkameratene 

Gitarkameratene ga den ut i februar 1989 på konsert albumet Gitarkameratene.VG – 5. januar 1989 side 35 Opptaket er fra 28. oktober 1988 i Grieghallen.Gitarkameratene – informasjon på omslaget Samme gruppe ga ut en annen konsert variant på albumet Kanon!. Opptaket der er fra Grieghallen den 17. oktober 1990 og albumet ble utgitt 12. april 2010.VG 10. april 2010 side 34/35.VG 12. september 1990 side 33 Alle medlemmene i gruppen synger sammen på begge innspillinger der de entrer scenen. Sangen ble kreditert Trad. arr. Jan Eggum/Lillebjørn Nilsen/Halvdan Sivertsen/Øystein Sunde på Gitarkameratene, mens på Kanon! ble den kreditert Johan Nicolaisen, arr.  Jan Eggum/Lillebjørn Nilsen/Halvdan Sivertsen/Øystein Sunde.

Gitarkameratene fremførte «Mot i brystet» i flere TV-programmer i forbindelse med at de entret scenen:

Gitarkameratene  –  (sendt 4. mars 1989).VG – 4. mars 1989 side 58
Gitarkameratene – (sendt 13. oktober 1990).VG – 13. oktober 1990 side 56/58 Dette opptaket ble senere utgitt på VHS Video.
Gitarkameratene på scenen (1:2) – (sendt 17. desember 1994).VG – 17. desember 1994 side 60/62
Gitarkameratene på scenen (2:2) –  (sendt 26. desember 1994)VG – 24. desember 1994 side 68
Først & sist (sendt 12. desember 2003) Gruppen fremførte sangen før de alle fant hver sin stol og ble intervjuet av programleder Fredrik Skavlan. Etterpå fremførte de «Gull og grønne skoger».
En gang gitarkamerat, alltid gitarkamerat – (sendt 9. april 2012)VG – 9. april 2012 Også utgitt på DVD Historien om Gitarkameratene – opptaket er fra 28. mai 2011 i Harstad kulturhus.

24. januar 2007 fylte Øystein Sunde 60 år og ble intervjuet på God morgen Norge på bursdagen. Etter hvert kom de andre medlemmene av Gitarkameratene gående inn mens de sang «Mot i brystet». I samme program sang de andre tre en annen sang til ære for Sunde som het «Nå har Øystein bursdag» (opprinnelig: «Hi-Heel Sneakers» av Robert Higginbotham). Lillebjørn Nilsen spilte ukulele.

 Referanser 

Kategori:Gitarkameratene-sanger
Kategori:Øystein Sunde-innspillinger skrevet av andre